CELEX: 62020CN0370
Language: lv
Date: 2020-08-07 00:00:00
Title: Lieta C-370/20: Lūgums sniegt prejudiciālu nolēmumu, ko 2020. gada 7. augustā iesniedza Bundesgerichtshof (Vācija) – Pro Rauchfrei e.V./JS e.K.

16.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 390/20
            
         
      Lūgums sniegt prejudiciālu nolēmumu, ko 2020. gada 7. augustā iesniedza Bundesgerichtshof (Vācija) – Pro Rauchfrei e.V./JS e.K.
      
      (Lieta C-370/20)
      (2020/C 390/29)
      Tiesvedības valoda – vācu
      
         Iesniedzējtiesa
      
      
         Bundesgerichtshof
      
      
         Pamatlietas puses
      
      
         Prasītāja: Pro Rauchfrei e.V.
      
      
         Atbildētājs: JS e.K.
      
      
         Prejudiciālie jautājumi
      
      
                  1)
               
               
                  Vai jēdziens “laišana tirgū” Direktīvas 2014/40/ES (1) 8. panta 3. punkta pirmā teikuma izpratnē attiecas uz tabakas izstrādājumu piedāvāšanu, izmantojot preču tirdzniecības automātus, tādā veidā, ka, lai gan uz tajā esošajām cigarešu paciņām ir izvietoti likumā noteiktie brīdinājumi, tomēr cigarešu paciņas tirdzniecības automātā sākotnēji tiek glabātas patērētājam neredzamā veidā un uz tām esošie brīdinājumi kļūst redzami tikai pēc tam, kad klients izmanto tirdzniecības automātu, kuru pirms tam ir aktivizējis kasieris, un cigarešu paciņa tādējādi vēl pirms maksājuma veikšanas tiek izsniegta uz kases lentes?
               
            
                  2)
               
               
                  Vai Direktīvas 2014/40/ES 8. panta 3. punkta pirmajā teikumā paredzētais aizliegums noslēpt brīdinājumus “izmantojot citus līdzekļus” attiecas uz gadījumu, kad, piedāvājot preces ar tirdzniecības automāta palīdzību, noslēpts tiek viss tabakas izstrādājuma iepakojums?
               
            
                  3)
               
               
                  Vai Direktīvas 2014/40/ES 8. panta 8. punktā ietvertais kritērijs “uz iepakojuma vienībām izvietotie attēli” ir izpildīts arī tad, ja attēlojums gan nav precīzs oriģinālā iepakojuma attēls, tomēr patērētājs attēlu, pamatojoties uz tā dizainu attiecībā uz kontūrām, proporcijām, krāsām un zīmolu saista ar tabakas izstrādājuma iepakojumu?
               
            
                  4)
               
               
                  Vai, neatkarīgi no izmantotā attēlojuma, tiek izpildītas Direktīvas 2014/40/ES 8. panta 8. punktā noteiktās prasības jau tad, ja patērētājam pirms pirkuma līguma slēgšanas ir iespēja apskatīt cigarešu paciņas ar noteiktajiem brīdinājumiem?
               
            
         (1)  Eiropas Parlamenta un Padomes Direktīva 2014/40/ES (2014. gada 3. aprīlis) par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK (OV 2004, L 127, 1. lpp.)